|  |  |
| --- | --- |
| Numri i lëndës: | 2019:150811 |
| Datë: | 22.07.2019 |
| Numri i dokumentit: | 00420992 |

C.nr. 821/19

GJYKATA THEMELORE NЁ PEJЁ, Departamenti i Përgjithshëm, në trupin gjykues të përbërë nga gjyqtarja Afërdita Mulhaxha-kryetare e trupit gjykues, gjyqtarëve porotë: Nermina Shukurica dhe Remzi Baloku, anëtarë të trupit gjykues, në çështjen juridike të propozuesve: A. (H.)B., nga fshati J., K. e P., dhe R.(R.)B., nga fshati D., K. e B., R e S., të cilën e përfaqëson i autorizuari O. L., avokat në P., për shkak të zgjidhjes së martesës me marrëveshje, në seancën e shqyrtimit kryesor jo publik, e në prani të propozuesit dhe të aut. të propozuesës, të mbajtur me dt.22.07.2019, merr dhe shpall këtë:

A K T GJ Y K I M

ZGJIDHET martesa me marrëveshje në mes të propozuesve: A. (H.)B., nga fshati J., K. e P, dhe propozuesës R.(R.)B., nga fshati D., K. e B., R e S., e cila martesë është lidhur pranë Zyrës për Gjendjen Civile, në Pejë-L., me dt.06.02.2017, me numër të referencës ....... me numër rendor.., në kuptim të nenit 68 pika 2 të Ligjit për Familjen në Kosovë.

Secila palë i bartë shpenzimet e veta procedurale.

A r s y e t i m

Propozuesi dhe i autorizuari i propozuesit, kanë paraqitur propozim të përbashkët për shkurorëzim me marrëveshje, të martesës të cilën e kanë lidhur pranë Zyrës së Gjendjes Civile në Pejë, L. me dt.06.02.2017, me numër të referencës ........ me numër rendor.. kanë parashtruar se në këtë bashkësi martesore nuk kanë patur fëmijë dhe as që presin, mirëpo më vonë janë keqësuar dhe nuk kanë arritur që të rregullohen, andaj edhe kanë vendosur që ketë martesë ta prishin. Nga të cekurat kanë propozuar që martesa të zgjidhet me marrëveshje për shkak se janë plotësuar kushtet ligjore të përcaktuara me nenin 68 par.2 të LFK-së. Shpenzimet nuk i kanë kërkuar.

Gjykata gjatë seancës së shqyrtimit kryesor ka administruar dhe vlerësuar secilën provë veç e veç e në lidhshmërinë e tyre reciproke në kuptim të nenit 8 të LPK-së, dhe pas kësaj e aprovoi propozimin për zgjidhjen e martesës konform nenit 68, pika 2, të Ligjit për Familje të Kosovës.

Në bazë të shikimit në certifikatën e martesës me numër të referencës...... me numër rendor 4, fotokopjeve të letër njoftimeve të propozuesve është vërtetuar se bashkëshortet kanë lidhur martesë para Zyrtarit të Gjendjes civile në Pejë, L., me dt.06.02.2017.

Në bazë të raportit të QPS-së në Pejë, me numër 846/19 i dt.19.07.2019, gjykata është njoftuar se nuk kanë hasur në elemente që të ruhet më kjo bashkësi martesore, se nuk ka mundësi për pajtim, pasi që njëri bashkëshortë jeton në botën e jashtme dhe pasi që vullneti i propozuesve është që të prishet kjo martesë.

Gjykata e ka aprovuar propozimin e përbashkët për shkurorëzim me marrëveshje të martesës në bazë të nenit 68 par.2 të Ligjit për Familjen i Kosovës me të cilën dispozitë saktësisht është paraparë se bashkëshortet martesën mund ta zgjidhin sipas marrëveshjes se tyre.

Lidhur me shpenzimet e procedurës gjykata vendosi sipas nenit 347 te Ligjit për Familjen të Kosovës që secila palë i bartë shpenzimet e veta procedurale.

Me sa u tha më lartë, gjykata vendosi si në dispozitiv të këtij aktgjykimi.

NGA GJYKATA THEMELORE NË PEJË, C.nr.821/19, me dt.22.07.2019.

Kryetarja e trupit gjykues, gjyqtarja

Afërdita Mulhaxha

KËSHILLA JURIDIKE:

*Meqë palët kanë hequr dorë nga*

*e drejta e ankesës, i njëjti aktgjykim*

*është i plotfuqishëm nga dita e marrjes*